Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на Комисия „Професионална квалификация и 
информационни технологии“,
проведено на 05.06.2025 г.

Днес, 05.06.2025 г. /четвъртък/, от 12:50 часа се проведе заседание на комисия „Професионална квалификация и информационни технологии“, в състав:

ПРЕДСЕДАТЕЛ:
   ЗАМ. ПРЕДСЕДАТЕЛ:

ЧЛЕНОВЕ:	 КАЛИНА ЧАПКЪНОВА
          ДАНИЕЛА МАРЧЕВА 

ГЕРГАНА МУТАФОВА - отсъства
БОЯН НОВАНСКИ 
ЙОРДАН СТОЕВ 
СЕВДАЛИН МАВРОВ 
	
На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Борислав Нейчев – началник-отдел МРЦИС в дирекция „Информационни технологии“ и София Иванова – главен експерт-ИТ, отдел ИО в дирекция „Информационни технологии“.

ПО ДНЕВНИЯ РЕД

1. ОТНОСНО: Извлечение от Протокол №18, т. 31 от заседание на Комисия „Бюджет и финанси“, проведено на 21.05.2025 г. относно проект на „График на планираните обществени поръчки за 2025 г. на Висшия съдебен съвет“.

Комисия „Професионална квалификация и
информационни технологии“
Р Е Ш И :

1.1.	Приема изготвената заявка за потребностите от доставка на стоки, услуги и строителство за 2025 г. на дирекция „Информационни технологии“ със следното предложение: в проекта на „График на планираните обществени поръчки за 2025 г. на Висшия съдебен съвет“ включва обществена поръчка с предмет „Видеоконференции в съдебната система“ на стойност 2 000 000 лв. без ДДС.
1.2.	Възлага на дирекция „Правна“, която съвместно с дирекция „Информационни технологии“ да проведе пазарни консултации на основание чл. 44 във връзка с чл. 21, ал. 2 от Закона за обществените поръчки за определяне на прогнозна стойност на обществена поръчка с предмет „Видеоконференции в съдебната система“ във възможно най-кратък срок, след което същите да бъдат изпратени на Комисия „Професионална квалификация и информационни технологии“.

2. ОТНОСНО: Доклад относно иницииране на обществена поръчка (ОП) с предмет: „Поддръжка и развитие на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text или накратко V2Т) и съпътстващи системи за обработка“.

Комисия „Професионална квалификация и
информационни технологии“
Р Е Ш И :

2.1.	Приема за необходимо и целесъобразно провеждане на обществена поръчка с предмет „Поддръжка и развитие на софтуер за ускорено създаване и възпроизвеждане на актове и други документи чрез диктовка и автоматично конвертиране на гласов запис в текст (voice-to-text) и съпътстващи системи за обработка“ на стойност 10 462 200 лв. (десет милиона четиристотин шестдесет и две хиляди и двеста лева) без включен ДДС или 12 554 640 лв. (дванадесет милиона петстотин петдесет и четири хиляди шестстотин и четиридесет лева) с включен ДДС.
2.2.	Изпраща решението по т. 2.1. на дирекция „Правна“, за предприемане на действия за провеждане на обществена поръчка.

3. ОТНОСНО: Извлечение от Протокол №14, т. 5 от заседание на Комисия „Професионална квалификация и информационни технологии“, проведено на 22.05.2025 г. относно доклад за иницииране на обществена поръчка с предмет „Поддръжка и лицензи за ИТ инфраструктура, която е закупена за работа на Единния портал за електронно правосъдие (ЕПЕП)“.

Комисия „Професионална квалификация и
информационни технологии“
Р Е Ш И :

3.1.	Приема за необходимо и целесъобразно провеждане на обществена поръчка с предмет „Поддръжка и лицензи за ИТ инфраструктура, която е закупена за работа на Единния портал за електронно правосъдие (ЕПЕП)“ с прогнозна стойност 2 697 032,20 лв. без ДДС или 3 236 438,64 лв. с ДДС.
3.2.	Изпраща решението по т. 3.1. на дирекция „Правна“ за предприемане на действия за провеждане на обществена поръчка.

4. ОТНОСНО: Искане от административния ръководител на Районен съд – Разлог относно закупуване на 1 бр. климатик за сървърно помещение.

Комисия „Професионална квалификация и
информационни технологии“
Р Е Ш И :
4.1.	Искането от и.ф. административен ръководител – председател на Районен съд – Разлог за осигуряване на средства за закупуване и монтаж на 1 бр. климатик за сървърно помещение на обща стойност 2648 лв. с ДДС е целесъобразно.
4.2.	Изпраща решението по т. 4.1. ведно с мотивиран доклад на Комисия „Бюджет и финанси“ към Пленума на ВСС, по компетентност.

5. ОТНОСНО: Доклад от Весела Гълъбова-Илиева относно участие в 19-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 21.05.2025 г.

Комисия „Професионална квалификация и
информационни технологии“
Р Е Ш И :

 5. Приема за сведение представения доклад от Весела Гълъбова-Илиева относно участие в 19-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 21.05.2025 г.

6. ОТНОСНО: Отворено писмо от системните администратори в съдебната система с вх. № ВСС – 8439/13.05.2025 г.

Комисия „Професионална квалификация и
информационни технологии“
Р Е Ш И :

6.1.	Приема за сведение отворено писмо от системните администратори в съдебната система с вх. № ВСС – 8439/13.05.2025 г.
6.2.	Да се изпрати писмото по т. 6.1 на Комисия „Съдебна администрация“ към Съдийската колегия и Комисия „Съдебна администрация“ към Прокурорската колегия за иницииране на съвместно заседание с Комисия „Бюджет и финанси“ и  Комисия „Професионална квалификация и информационни технологии“.

7. ОТНОСНО:  Искане от административния ръководител на Административен съд – Стара Загора относно разкриване на 1 (една) щатна бройка за „системен администратор“.

Комисия „Професионална квалификация и
информационни технологии“
Р Е Ш И :

7.1.	Искането от председателя на Административен съд – Стара Загора за разкриване на една щ. бр. за длъжност „системен администратор“ в Административен съд – Стара Загора е основателно.
7.2.	Изпраща решението по т. 7.1 на Комисия „Съдебна администрация“ към Съдийската колегия на Висшия съдебен съвет, по компетентност.

	8. ОТНОСНО: Искане от административния ръководител на Районен съд – Поморие относно закупуване на 1 бр. високоскоростен документен скенер.
				
Комисия „Професионална квалификация и
информационни технологии“
Р Е Ш И :

8.1.	Искането от административния ръководител - председател на Районен съд – Поморие за закупуване на 1 бр. документен скенер на стойност 1920 лв. с ДДС е целесъобразно.
8.2.	Изпраща решението по т. 8.1. ведно с мотивиран доклад на Комисия „Бюджет и финанси“ към Пленума на ВСС, по компетентност.

9. ОТНОСНО: Писмо от министъра на правосъдието относно номиниране на национални представители за участие в заседанията на Комитета по създаването на децентрализираната ИТ-система във връзка с прилагането на Регламент (ЕС) 2024/3011 от 27 ноември 2024 година относно трансфера на производства по наказателни дела.
				
Комисия „Професионална квалификация и
информационни технологии“
Р Е Ш И :

	9. ПРИЕМА за сведение полученото писмо с рег. индекс ВСС-8688/19.05.2025 г. от Министъра на правосъдието – г-н Георги Георгиев.

				ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ“: /п/

/КАЛИНА ЧАПКЪНОВА/